L'Escola de Policia de Catalunya, com a organisme autònom de caràcter administratiu adscrit al Departament d'Interior, creat per la Llei 27/1985, de 27 de desembre, té atribuïdes, entre d'altres, les funcions en matèria de formació de la policia de la Generalitat-mossos d'esquadra i de les policies locals.
Mitjançant el Decret 294/1997, d'11 de novembre, es va establir l'estructura orgànica de l'Escola de Policia de Catalunya donant resposta a la necessitat d'establir els òrgans en què s'estructura, de fixar les seves funcions i d'organitzar els recursos humans adscrits.
Així mateix, la implantació del model policial català que ha comportat el desplegament del cos de mossos d'esquadra ha generat un procés de creixement i especialització que ha obligat l'Escola de Policia de Catalunya a afrontar aquests nous reptes, amb la consolidació del seu programa formatiu i amb l'assumpció d'un creixement considerable d'alumnes i de modalitats formatives, com també d'infraestructures, equipaments i serveis per donar-hi resposta.
Aquest creixement dels serveis que ha de prestar i la seva complexitat han comportat que les funcions de l'Escola hagin augmentat, per la qual cosa es fa necessària una revisió de la seva estructura orgànica.
Igualment, el creixement constant tant de les activitats de formació com del nombre d'alumnes porta implícita, d'una banda, l'ampliació de les instal·lacions formatives i un reforçament de les existents, com també dels equipaments tecnològics necessaris per donar resposta a les noves modalitats de formació a distància.
Alhora, l'Escola de Policia de Catalunya ha d'actuar també, d'acord amb els nous requeriments i emprendre les actuacions adients que es deriven de la normativa sobre seguretat informàtica, prevenció de riscos laborals, seguretat i higiene, entre altres.
Totes aquestes noves funcions comporten la necessitat d'adaptar i establir una estructura administrativa adequada i suficient que permeti el correcte exercici dels objectius i funcions encomanats a l'Escola de Policia de Catalunya.
Atès el que s'ha assenyalat anteriorment, és necessari modificar l'estructura orgànica de l'Escola amb la finalitat de disposar d'uns recursos humans, materials i econòmics gestionats d'acord amb els paràmetres de racionalització dels recursos, optimització dels serveis, amb criteris d'eficiència, eficàcia, qualitat i de cooperació i col·laboració institucional, que permetin reforçar el disseny i la implementació de la formació dels cossos policials de Catalunya.
D'acord amb el que s'ha exposat, atès el que estableix la Llei 13/1989, de 14 de desembre, d'organització, procediment i règim jurídic de l'Administració de la Generalitat, a proposta del conseller d'Interior i amb la deliberació prèvia del Govern,
De la direcció de l'Escola de Policia de Catalunya depenen els òrgans següents:
a) La Subdirecció General d'Administració i Serveis.
b) La Subdirecció General de Formació.
La Subdirecció General d'Administració i Serveis
2.1 A la Subdirecció General d'Administració i Serveis li corresponen les funcions següents:
a) Dirigir i supervisar les funcions d'administració, la gestió dels serveis generals i dels recursos humans de l'Escola de Policia de Catalunya.
b) Dirigir i coordinar l'elaboració de l'avantprojecte de pressupost de l'Escola de Policia de Catalunya.
c) Dirigir, coordinar i controlar les matèries relatives a la gestió del personal i de règim interior de l'Escola de Policia de Catalunya.
d) Dirigir i coordinar la gestió patrimonial i la tramitació dels expedients de despesa i de contractació de l'Escola de Policia de Catalunya.
e) Dirigir, coordinar i impulsar les actuacions i els programes adreçats a la millora i modernització de l'administració que afectin a l'Escola de Policia de Catalunya o que hagin estat encomanats per la direcció.
f) Dirigir les actuacions en matèria de riscos laborals i medicina preventiva del personal de l'Escola de Policia de Catalunya.
g) Coordinar i supervisar l'assistència jurídica als òrgans de l'Escola de Policia de Catalunya.
h) Dirigir, coordinar i supervisar el disseny, la implementació i el manteniment dels sistemes informàtics de l'Escola de Policia de Catalunya i les aplicacions informàtiques interdepartamentals i de les tecnologies de la informació.
i) Dissenyar, coordinar i aplicar, si s'escau, les estratègies de comunicació i imatge de l'Escola de Policia de Catalunya, com també de les relacions institucionals i la coordinació de les activitats de protocol.
j) Dirigir, coordinar, programar i impulsar les funcions de les unitats que en depenen, d'acord amb les directrius de la direcció.
k) Exercir qualsevol altra funció que li encomani la direcció del centre formatiu.
2.2 De la Subdirecció General d'Administració i Serveis en depenen les unitats següents:
b) Servei de Gestió Administrativa.
Al Servei de Gestió Econòmica li corresponen les funcions següents:
a) Tramitar la proposta d'avantprojecte de pressupost de l'Escola de Policia de Catalunya.
b) Gestionar i supervisar l'administració del pressupost de l'Escola de Policia de Catalunya.
c) Gestionar l'execució del pressupost de despeses i ingressos, com també tramitar els corresponents expedients de modificació i transferències, generacions, ampliacions i incorporacions de crèdit.
d) Supervisar i controlar la tramitació dels expedients amb contingut econòmic.
e) Supervisar i tramitar els expedients de despesa plurianual.
f) Supervisar la comptabilitat pressupostària, extrapressupostària i de costos.
g) Confeccionar les liquidacions del pressupost com també la presentació dels corresponents comptes anuals.
h) Coordinar el manteniment del fitxer de tercers en les seves diferents tipologies relatives a deutors, crèdits i endossataris.
i) Supervisar i actualitzar la valoració econòmica de l'inventari de béns mobles i immobles.
j) Supervisar les liquidacions tributàries com també els corresponents resums anuals que s'han de presentar davant l'administració tributària.
k) Elaborar l'estudi sobre la política d'ingressos propis de l'Escola de Policia de Catalunya.
l) Supervisar la recaptació per la via de constrenyiment dels ingressos propis de l'Escola de Policia de Catalunya, en el seu cas.
Servei de Gestió Administrativa
4.1 Al Servei de Gestió Administrativa li corresponen les funcions següents:
a) Gestionar els recursos humans i materials assignats a l'organisme autònom.
b) Dissenyar i coordinar els processos relacionats amb la gestió administrativa i els serveis generals.
c) Gestionar el patrimoni i coordinar el manteniment de les instal·lacions i equipaments.
d) Programar i supervisar les matèries relatives a la gestió del personal i de règim interior, com també dels expedients de contractació del professorat.
e) Supervisar i gestionar la tresoreria, planificant els pagaments i les previsions d'ingressos, controlant els saldos de les entitats financeres i efectuant l'arqueig periòdic.
f) Administrar l'habilitació i justificar els fons rebuts a aquest efecte i les seves reposicions periòdiques i esporàdiques.
g) Supervisar el manteniment de l'inventari de béns mobles i immobles, com també la seva situació patrimonial.
h) Conformar la facturació corresponent al subministrament de béns corrents i serveis, obres i inversions fins a l'import unitari màxim establert per a la contractació menor, llevat la relativa als honoraris o liquidacions del professorat.
i) Supervisar i coordinar el funcionament del servei d'allotjament de la residència d'alumnes i administrar-ne els recursos.
j) Coordinar el funcionament i manteniment de l'equipament informàtic i de comunicacions, i planificar-ne el desenvolupament d'acord amb les necessitats dels serveis.
k) Dissenyar la implantació de propostes de racionalització i simplificació dels procediments administratius, com també la implantació dels programes interdepartamentals de modernització de l'administració.
l) Coordinar i avaluar la implantació de mesures preventives en matèria de riscos laborals, i col·laborar en la definició i implantació de les polítiques departamentals en matèria de seguretat i salut laborals.
m) Gestionar i proposar la implantació de les aplicacions informàtiques interdepartamentals, així com el seguiment i control dels projectes informàtics propis i la promoció de l'ús de les noves tecnologies.
4.2 Del Servei de Gestió Administrativa en depenen les unitats següents:
a) La Secció de Contractació i Assumptes Jurídics.
b) La Secció de Manteniment i Subministraments.
4.3 A la Secció de Contractació i Assumptes Jurídics li corresponen les funcions següents:
a) Gestionar la tramitació dels expedients de contractació administrativa en totes les seves modalitats, incloent-hi les designacions per a la contractació del professorat.
b) Redactar les propostes de conveni de col·laboració amb altres entitats públiques o privades.
c) Elaborar les propostes de resolució sobre les reclamacions administratives.
d) Gestionar els assumptes jurídics relatius al patrimoni propi, adscrit o cedit.
e) Realitzar les funcions de secretaria del Consell de Direcció i del Consell Pedagògic.
f) Assessorar sobre totes aquelles qüestions jurídiques que li encarreguin els diferents serveis.
g) Col·laborar amb l'Assessoria Jurídica del Departament en l'elaboració de les disposicions de caràcter general que puguin afectar a l'organisme autònom.
h) Col·laborar amb l'Assessoria Jurídica del Departament en la preparació de la representació jurídica de l'organisme autònom davant dels òrgans jurisdiccionals.
i) Qualsevol altra funció que li sigui encomanada pels seus superiors.
4.4 A la Secció de Manteniment i Subministraments li corresponen les funcions següents:
a) Planificar i controlar les tasques de conservació regular i manteniment preventiu de les instal·lacions, equipaments i utillatges.
b) Confeccionar anualment un pla director de manteniment de l'immobilitzat, amb propostes de desenvolupament de millores preventives.
c) Elaborar l'inventari de béns immobles i mobles, com també la seva actualització periòdica.
d) Elaborar periòdicament informes de control sobre l'estat actualitzat de les instal·lacions.
e) Planificar i gestionar, d'acord amb les necessitats dels serveis, l'adquisició de béns i serveis pel normal funcionament de les activitats del centre docent.
f) Col·laborar amb els tècnics de prevenció departamentals en la identificació dels riscos laborals i la proposta de mesures pal·liatives en l'àmbit de l'organisme autònom.
g) Qualsevol altra funció que li sigui encomanada pels seus superiors.
Subdirecció General de Formació
5.1 A la Subdirecció General de Formació li corresponen les funcions següents:
a) Cooperar amb la direcció del centre formatiu en l'exercici de les funcions de gestió dels serveis acadèmics i la direcció dels serveis docents.
b) Dirigir i coordinar les activitats de les unitats que en depenen.
c) Dirigir i planificar la concreció dels programes docents a impartir en els cursos de formació.
d) Establir els perfils del professorat per les activitats docents, proposar-ne la designació i conformar la realització dels serveis prestats.
e) Dirigir i coordinar la definició del pla anual de formació i supervisar-ne l'execució.
f) Promoure els plans de formació específica i especialitzada en relació amb les necessitats operatives dels cossos policials.
g) Planificar, coordinar i analitzar el disseny i desenvolupament dels programes d'estudi.
h) Impulsar l'elaboració de propostes del pla de carrera professional per a totes les escales i categories.
i) Planificar i coordinar l'homogeneïtzació dels programes docents als efectes de la seva homologació com a titulació acadèmica oficial, si s'escau.
j) Assessorar i assistir les administracions autonòmiques i locals en l'àmbit de la formació i avaluació.
k) Dirigir i supervisar els plans de formació basats en les noves tecnologies.
l) Dissenyar i proposar els sistemes d'avaluació i selecció.
m) Dirigir l'activitat dels instructors de l'Escola de Policia de Catalunya.
n) Qualsevol altra funció que li encomani la direcció del centre formatiu.
5.2 De la Subdirecció General de Formació en depenen les unitats següents:
a) El Servei de Coordinació Docent.
b) El Servei de Selecció, Avaluació i Seguiment.
6.1 Al Servei de Coordinació Docent li corresponen les funcions següents:
a) Realitzar les tasques de planificació, programació, coordinació i control dels programes de formació bàsica, d'actualització, de promoció i d'especialització.
b) Coordinar i controlar el desenvolupament del pla d'estudis.
c) Coordinar els recursos pedagògics.
d) Dirigir la normalització de la documentació d'us docent.
e) Coordinar l'elaboració de propostes de valoració de determinats cursos específics a efectes de convalidació total o parcial dels cursos selectius corresponents.
f) Elaborar propostes de remuneració del professorat i dels preus d'inscripció als cursos i seminaris.
g) Dissenyar i implantar mètodes i tècniques d'avaluació acadèmica de l'acció formativa.
h) Dissenyar plans de formació metodològica del professorat.
i) Mantenir i actualitzar els expedients d'alumnes i docents i fer-ne el seguiment acadèmic.
j) Qualsevol altra funció que li sigui encomanada pels seus superiors.
6.2 Del Servei de Coordinació Docent en depenen les unitats següents:
a) La Secció de Formació Bàsica.
b) La Secció de Formació d'Actualització, Comandaments i Especialitats.
c) La Secció de Gestió Acadèmica.
6.3 A la Secció de Formació Bàsica li corresponen les funcions següents:
a) Realitzar tasques de coordinació i gestió de l'activitat docent corresponent a la formació bàsica.
b) Elaborar estudis i propostes de nous plans d'estudi de formació bàsica.
c) Elaborar propostes de normalització de la documentació docent i promoure el seu ús generalitzat.
d) Gestionar l'avaluació docent dels alumnes dels cursos de formació bàsica.
6.4 A la Secció de Formació d'Actualització, Comandaments i Especialitats li corresponen les funcions següents:
a) Realitzar tasques de coordinació i gestió de l'activitat docent corresponent als cursos de reciclatge professional, comandaments i especialització.
b) Elaborar estudis i propostes de nous plans d'estudi de perfeccionament professional, comandaments i especialització en funció de les necessitats operatives dels cossos policials.
c) Elaborar propostes de normalització de la documentació docent i promoure la utilització generalitzada d'equips tècnics i material didàctic adequat als programes formatius d'actualització, promoció o especialització.
d) Gestionar l'avaluació docent dels alumnes dels cursos de formació continuada, promoció i especialització.
6.5 A la Secció de Gestió Acadèmica li corresponen les funcions següents:
a) Mantenir i actualitzar els expedients acadèmics.
b) Gestionar i mantenir els recursos pedagògics.
c) Elaborar informes estadístics de l'activitat formativa.
d) Elaborar, registrar i lliurar els diplomes i certificats acreditatius de les activitats formatives.
e) Coordinar el funcionament del sistema informàtic de gestió acadèmica.
f) Coordinar el servei d'informació de l'activitat acadèmica.
g) Gestionar els expedients de convalidació i homologació del pla d'estudis.
h) Qualsevol altra funció que li sigui encomanada pels seus superiors.
Servei de Selecció, Avaluació i Seguiment
7.1 Al Servei de Selecció, Avaluació i Seguiment li corresponen les funcions següents:
a) Planificar, coordinar i establir els criteris de designació dels representants de l'Escola de Policia de Catalunya als tribunals d'oposicions convocats per dur a terme els processos selectius de les policies.
b) Coordinar i supervisar la gestió del personal a què es refereix l'apartat a) i impulsar la seva formació en la seva activitat com a representant de l'Escola de Policia de Catalunya, tot vetllant pel compliment de la normativa aplicable en els processos selectius.
c) Planificar i coordinar el suport tècnic que es presta a la Direcció General de Seguretat Ciutadana i als ajuntaments en els corresponents processos de selecció.
d) Dissenyar, implantar i coordinar l'aplicació dels diferents sistemes d'avaluació del disseny curricular del curs de formació bàsica i dels cursos oferts per l'Escola de Policia de Catalunya.
e) Planificar i coordinar les activitats d'avaluació i seguiment de la conducta dels alumnes del curs de formació bàsica.
f) Supervisar i planificar l'elaboració de les guies d'avaluació dels cursos.
g) Proposar i planificar la realització dels mètodes aplicats a l'avaluació, per ajustar més els sistemes d'avaluació als objectius formatius i als requeriments professionals dels cursos de formació intermèdia, executiva i superior.
h) Dissenyar i impulsar els procediments d'avaluació de l'oferta formativa de l'Escola de Policia de Catalunya i les necessitats de formació.
i) Planificar l'assessorament i col·laboració amb la Direcció General de Seguretat Ciutadana en els programes de recerca per a la millora dels processos selectius i d'avaluació dels perfils policials.
j) Supervisar i coordinar els estudis empírics relacionats amb la validació d'instruments d'avaluació i perfils professionals.
k) Qualsevol altra funció que li sigui encomanada pels seus superiors.
7.2 Del Servei de Selecció, Avaluació i Seguiment en depenen les següents unitats:
a) La Secció de Selecció i Avaluació.
b) La Secció de Seguiment i Tutorització.
A la Secció de Selecció i Avaluació li corresponen les funcions següents:
a) Dur a terme l'avaluació psicotècnica dels aspirants als diferents processos selectius de policia local i l'avaluació del control de les condicions per dur arma, en els ajuntaments que ho sol·licitin.
b) Elaborar i realitzar els mètodes aplicats d'avaluació per als alumnes dels cursos de l'escala intermèdia, executiva i superior d'acord amb el seu disseny curricular.
c) Validar els instruments emprats en les avaluacions psicotècniques policials.
d) Avaluar i fer el seguiment de l'impacte de la formació en els llocs de treball i detectar-ne les necessitats, per adequar l'oferta formativa.
7.4 A la Secció de Seguiment i Tutorització li corresponen les funcions següents:
a) Elaborar i validar els instruments d'observació i registre del seguiment conductual dels alumnes dels cursos de formació bàsica.
b) Planificar i gestionar les activitats de formació pràctica adreçada als alumnes dels cursos de formació bàsica.
c) Supervisar l'activitat de tutorització i d'avaluació dels instructors i establir els plans de formació pertinents per a aquest personal.
d) Coordinar i supervisar els programes de registre, arxiu i avaluació conductual dels alumnes dels cursos de formació bàsica.
L'estructura orgànica que preveu aquest Decret entrarà en vigor en la data d'aprovació de la corresponent modificació de la relació de llocs de treball i, en tot cas, en el termini màxim de dos mesos a comptar de l'endemà de la publicació d'aquest Decret.
Mentrestant, els titulars de l'actual estructura continuaran exercint les seves funcions amb les mateixes retribucions que estaven percebent.
Resta derogat el Decret 294/1997, d'11 de novembre, pel qual s'estableix l'estructura orgànica de l'Escola de Policia de Catalunya.
Barcelona, 4 de desembre de 2001